Kuršėnų politechnikos mokykla

VšĮ Kuršėnų politechnikos mokykla – buvusi valstybinė profesinio mokymo įstaiga, viešoji įstaiga, įsikūrusi Daugėlių g. 17, Kuršėnuose, Šiaulių rajone. Įstaigos kodas – 190087881. Mokyklos dalininkai – LR švietimo ir mokslo ministerija ir UAB „Vilraima“. Dėstoma lietuvių kalba.

 Istorija 
miniatiūra|265px|left|Mokykla 2015 m.

Mokykla pastatyta ir atidaryta 1973 m.Apie mokyklą. Kursenai.lt (tikrinta 2024-06-09). 2007 m. įregistruota viešoji įstaiga Kuršėnų politechnikos mokykla. 2008 m., pirmojoje iš Šiaulių apskrities profesinių mokyklų, akredituota vidurinio ugdymo programa, įsteigtas gimnazijos skyrius. 

2016 m. rugsėjo 1 d. mokykloje mokėsi 435 mokiniai, buvo suformuota 17 grupių. Dirbo 51 pedagogas: 22 bendrojo ugdymo ir 24 profesijos mokytojai, socialinis pedagogas, 2 psichologai, bendrabučio auklėtojas, vairavimo instruktorius. 2022 m. mokykla išregistruota.

 Veikla 

Mokykla vykdo profesinio (pirminio ir tęstinio) mokymo programas, kartu vykdoma ir vidurinio ugdymo programa, todėl įgyjama ne tik profesija, bet ir vidurinis išsilavinimas. Mokymo įstaiga turi licenciją įgyvendinti 29 pirminio profesinio mokymo programas, 48 darbo rinkos mokymo programas,  28 neformaliojo ugdymo programas. Nuo 2015 m. mokoma pagal 20 profesinio mokymo programų, kurių trukmė nuo 1 metų iki 3 metų.

Rengiami paslaugų sferos specialistai: virėjai, konditeriai, padavėjai ir barmenai, kirpėjai, prekybos įmonių vadybininko padėjėjai, pardavėjai, smulkiojo verslo organizatoriai, automobilių mechanikai, suvirintojai, staliai, baldžiai.

Mokykloje yra edukaciniai padaliniai: tolerancijos ugdymo centras, „B“ kategorijos vairuotojų rengimo mokykla, bibliotekos ir skaityklos informacinis centras, autoservisas, krepšinio klubas „Politechnika“.

 Direktoriai 
 Regina Rupšienė

 Šaltiniai 

 Nuorodos 
 Sąrašas:Lietuvos profesinio mokymo įstaigos
 Oficiali svetainė 

Kategorija:Kuršėnai
Kategorija:Šiaulių rajono savivaldybės mokyklos
Kategorija:Lietuvos profesinės mokyklos